CELEX: 62021TN0444
Language: sk
Date: 2021-07-23 00:00:00
Title: Vec T-444/21: Žaloba podaná 23. júla 2021 – Ryanair/Komisia

6.9.2021   
            
            
               SK
            
            
               Úradný vestník Európskej únie
            
            
               C 357/34
            
         
      Žaloba podaná 23. júla 2021 – Ryanair/Komisia
      (Vec T-444/21)
      (2021/C 357/51)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F. C. Laprévote, V. Blanc, S. Rating a I. G. Metaxas Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 12. marca 2021 týkajúce sa štátnej pomoci SA.60113 – Finnair – COVID-19 – hybrid loan 107.2.b (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná nesprávne uplatnila článok 107 ods. 2 písm. b) ZFEÚ a dopustila sa zjavne nesprávneho posúdenia v rámci svojho preskúmania primeranosti pomoci ku škodám spôsobeným krízou COVID-19.
               
            
                  2.
               
               
                  Druhý žalobný dôvod je založený na tom, že žalovaná porušila osobitné ustanovenia ZFEÚ a všeobecné zásady práva Únie, na ktorých je založená liberalizácia leteckej dopravy v Únii od konca deväťdesiatych rokov dvadsiateho storočia (t. j. zákaz diskriminácie, slobodné poskytovanie služieb, uplatňované na leteckú dopravu nariadením 1008/2008 (2), a sloboda usadiť sa).
               
            
                  3.
               
               
                  Tretí žalobný dôvod je založený na tom, že žalovaná nezačala konanie vo veci formálneho zisťovania napriek závažným ťažkostiam a porušila procesné práva žalobkyne.
               
            
                  4.
               
               
                  Štvrtý žalobný dôvod je založený na tom, že žalovaná porušila povinnosť odôvodnenia, ktorá jej vyplýva z článku 296 ods. 2 ZFEÚ.
               
            
         (1)  Ú. v. EÚ C 240, 2021, s. 14.
      
         (2)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 2008, s. 3).